Το ***Beastars*** είναι ιαπωνική σειρά σόνεν manga γραμμένη και εικονογραφημένη από την Πάρου Ιταγκάκι. Η σειρά έχει κερδίσει πολλά βραβεία, όντας και ο πρώτος τίτλος της Akita Shoten που κέρδισε το βραβείο Manga Taishō. Μια διασκευή τηλεοπτικής σειράς anime από την Orange έκανε πρεμιέρα στις 9 Οκτωβρίου 2019 στα καθορισμένα προγράμματα +Ultra της Fuji TV. Μια δεύτερη σεζόν για το άνιμε ανακοινώθηκε στο τελείωμα της πρώτης σεζόν. Η πρώτη σεζόν κυκλοφόρησε στις 19 Μαρτίου 2020 στο Netflix εκτός Ιαπωνίας. Η 2η σεζόν έκανε πρεμιέρα τον χειμώνα του 2021 στο Ιαπωνικό Netflix. Η 3η σεζόν αναμένεται να κυκλοφορήσει το 2024.

Πλοκή
-----

Η ιστορία λαμβάνει χώρο σε έναν κόσμο σύγχρονων και πολιτισμένων ανθρωπόμορφων ζώων με ένα πολιτισμικό χάσμα μεταξύ των σαρκοφάγων και των φυτοφάγων.

Ο Λέγκοσι, ένας μεγαλόσωμος γκρίζος λύκος, είναι ένας συνεσταλμένος και ήσυχος φοιτητής της Ακαδημίας Cherryton, όπου ζει σε μια εστία με αρκετούς άλλους σαρκοφάγους φοιτητές, συμπεριλαμβανομένου του εξωστρεφούς του φίλου Τζακ που είναι Λαμπραντόρ. Ως μέλος της λέσχης υποκριτικής του σχολείου, ο Λέγκοσι δουλεύει ως μηχανικός σκηνής και υποστηρίζει τους ηθοποιούς της λέσχης με επικεφαλής τον φοιτητή Λούις, ένα κόκκινο ελάφι.

Απ' το πουθενά, ο Τεμ το αλπακά δολοφονείται άγρια και καταβροχθίζεται μέσ' τη νύχτα, δημιουργώντας ένα κύμα ανησυχίας και δυσπιστίας μεταξύ των φυτοφάγων και σαρκοφάγων φοιτητών. Την ίδια στιγμή, ο Λέγκοσι έχει μια μοιραία συνάντηση με την Χάρου, ένα μικρό κουνέλι, και αρχίζει να αναπτύσσει περίπλοκα συναισθήματα γι' αυτήν.

Ανταπόκριση
-----------

Η σειρά είχε 1,3 εκατομμύρια αντίτυπα σε έντυπη μορφή από τον Απρίλιο του 2018.

Τον Δεκέμβριο του 2017, η σειρά κατέλαβε τη δεύτερη θέση στον κατάλογο των κορυφαίων ανδρικών manga για το 2018 στο βιβλίο-οδηγό *Kono Manga ga Sugoi!*, τοποθετημένο μετά το *The Promised Neverland*. Η σειρά κέρδισε το 11ο ετήσιο βραβείο Manga Taishō το Μάρτιο του 2018, όντας η πρώτη φορά που πήρε το βραβείο σειρά από την Akita Shoten. Τον Απρίλιο του 2018 κέρδισε το New Creator Prize στα Πολιτιστικά Βραβεία Tezuka Osamu. Τον Μάιο του 2018, κέρδισε το βραβείο για το Καλύτερο Shōnen Manga στα 42α ετήσια Kodansha Manga Awards. Επίσης κέρδισε το New Face Award στα ιαπωνικά Media Arts Festival Awards τον Μάρτιο του 2018.

Παραπομπές
----------

1. ↑  【電子書籍のソク読み】豊富な無料試し読み]«BEASTARS 【電子書籍のソク読み】豊富な無料試し読み». *sokuyomi.jp* (στα Ιαπωνικά). Digital Catapult Inc. Ανακτήθηκε στις 4 Μαρτίου 2017.
2. ↑  «Beastars». Panini Comics. 6 Μαρτίου 2019. Ανακτήθηκε στις 20 Ιουνίου 2019.
3. ↑  Hodgkins, Crystalyn (7 Μαΐου 2018). «Roundup of Newly Revealed Print Counts for Manga, Light Novel Series (March - May 2018)». *Anime News Network*. Ανακτήθηκε στις 18 Μαΐου 2018.
4. ↑  Hodgkins, Crystalyn (8 Δεκεμβρίου 2017). «Kono Manga ga Sugoi! Reveals 2018's Series Ranking for Male Readers». *Anime News Network*. Ανακτήθηκε στις 12 Μαΐου 2018.
5. ↑  Loo, Egan· Hodgkins, Crystalyn (22 Μαρτίου 2018). «Paru Itagaki's BEASTARS Wins 11th Manga Taisho Awards». *Anime News Network*. Ανακτήθηκε στις 12 Μαΐου 2018.
6. ↑  Ressler, Karen (24 Απριλίου 2018). «Golden Kamuy Wins 22nd Tezuka Osamu Cultural Prize's Top Award». *Anime News Network*. Ανακτήθηκε στις 12 Μαΐου 2018.
7. ↑  Sherman, Jennifer (10 Μαΐου 2018). «42nd Annual Kodansha Manga Awards' Winners Announced». *Anime News Network*. Ανακτήθηκε στις 12 Μαΐου 2018.
8. ↑  Hodgkins, Crystalyn (16 Μαρτίου 2018). «In This Corner of the World, Lu over the wall, 'Nee, Mama' Win Media Arts Awards». *Anime News Network*. Ανακτήθηκε στις 12 Μαΐου 2018.

Εξωτερικοί σύνδεσμοι
--------------------

* Επίσημη ιστοσελίδα του manga (Ιαπωνικά)
* Επίσημη ιστοσελίδα του anime (Ιαπωνικά)